en da en en en da nl de et da nn en da da da sv da da da sv sv da da da sv da da da da en de en de en da da th da en da da da da da da da da da en da da da da da da sv sv en da sv da sv
100 evangelister i Danmark - Europe Harvest Center
Rekruttering af arbejdere for Guds rige...
Opgør med synd & HÅ's dåb
Gå i forbøn for Danmark
Tungetale i det kristne fællesskab
Gud tager imod en ny generation
I 1996 oplevede jeg som 20-årig, at Gud talte til mig med en fysisk hørbar stemme, som flere gange gentog sætningen: ”Gud tager imod en ny generation!” Denne oplevelse forvandlede mit liv fuldstændigt. Jeg var ellers på vej til at tage en almindelig uddannelse som lærer/journalist, men pludselig trådte himlen ind i mit hjerte med et stærkt kald til at følge Jesus resten af mit liv.
Jeg kom derefter på bibelskole i Sarons Dal i Norge, hvor Gud gav mig en vision om 100 evangelister. Jeg oplevede en tydelig indre stemme sige: "100 evangelister - Klub 100". Blot en uge efter denne oplevelse kom en vietnamesisk kirkeleder på besøg på bibelskolen. Hun bad for mig og profeterede offentligt, at jeg skulle rekruttere arbejdere, bringe evangeliet til Danmark, og at jeg ville komme til at se tegn og undere.
Da jeg kom hjem til Danmark i august 1998, begyndte jeg i tjeneste som fuldtids-evangelist.
Vækkelse i Danmark og Europa
I 1999 gav Gud mig et fantastisk syn af en skinnende flod, som bevægede sig fra Nordjylland ned igennem Danmark og ned i Europa. Floden var omtrent lige så bred som Danmark. Midt i Europa (Tyskland) delte floden i tre lige så store floder, som strømmede videre ud i Europa i forskellige retninger, mod sydvest, syd og sydøst. Derefter så jeg et hvidt stykke papir, hvor der i bunden stod 666 med sorte bogstaver. Derefter så jeg igen Europa-kortet, hvor alt det vand, som var strømmet ud i Europa pludselig strømmede i retning mod Israel. Dermed sluttede det syn.
Du kan se en animation af synet her til højre på siden...
Guds ord vil blive opfyldt
Vi har nu i en del år arbejdet med evangelisation og træning af nye tjenester. Vi har set nogle få fuldtidstjenester blive rejst op og en hel del unge, der er blevet tændt for at bringe Jesus ud til mennesker. Visionerne lever i mit hjerte, og tiden modnes mere og mere til en stor høst i Danmark og Europa. Det er tydeligt, at unge mennesker er blevet meget mere åbne og søgende igennem de seneste ti år.
Da Jesus så det store behov for høstarbejdere til Guds høst, sagde han, at vi skulle bede for, at arbejderne måtte blive forløst. Vær med til at bede om, at mange flere evangelister må blive rejst og i Guds kraft og bringe rednings-budskabet ud!
Kirker, discipelgrupper, kristne fællesskaber og missionsbaser  rundt omkring i landet inviteres af Helligånden til at tage del i Guds høst.
Vi tilbyder træning og udrustning til dig, som oplever et kald til indvie dig til tjeneste for Gud...
LÆS nyt om VISIONEN
Se hvilke bøger vi har til salg